**KONTRAKT**

**MELLOM**

**Maridalens venner v/Tor Øystein Olsen**

**OG**

**Miljøvernavdelingen, Fylkesmannen i Oslo og Akershus**

Utføring av skjøtsel og gjennomføring av ruteanalyser

på

Slåttemyra naturreservat, Nittedal kommune, 2016

SAKSNUMMER 2012/19601

**1 Oppdraget**

***1.1 Innhold***

OPPDRAGSTAKER skal gjennomføre ruteanalyser og skjøtselsarbeid på Slåttemyra

naturreservat, Nittedal kommune.

**Gjennomføring av ruteanalyser:**

Ruteanalyser for å følge karplantemangfoldets respons på skjøtsel, skal følges opp som

tidligere på de samme rutene som tidligere er analysert. Resultatet av ruteanalysen kan legges

ut på nett, som før, eller leveres digitalt til miljøvernavdelingen, f. eks. som e-post.

**Skjøtsel av Slåttmyra:**

Skjøtsel av Slåttemyra skal gjennomføres etter behov. Tor Øystein Olsen vurderer behovet i

samråd med miljøvernavdelingen og professor Rune Halvorsen. Tiltakene skal være i tråd med skjøtselsplanen fra 2001, eller skjøtselsbehov beskrevet i årsrapport for skjøtsel fra 2015. Behov for ytterligere restaurering av nye arealer av slåttemyr innenfor naturreservatet skal begrunnes. Tiltak som

ikke er beskrevet eller begrunnet i skjøtselsplanen, skal godkjennes av miljøvernavdelingen

før de gjennomføres. Ved gjennomført skjøtsel, skrives en sluttrapport/årsrapport som

beskriver hva som er gjort, hvem som har bidratt, hvor mange timers fysisk arbeid som er

gjennomført, antall blomstrende myrflangrer, og skjøtselsbehov for neste år. Arealene som er

skjøttet, vises på kart.

***1.2 Organisering av arbeidet - bemanning***

Prosjektleder hos oppdragstaker er: Maridalens venner v/Tor Øystein Olsen

Prosjektmedarbeidere: Tor Øystein Olsen står fritt til å benytte andre prosjektmedarbeidere til

gjennomføring av skjøtselen, men skal samarbeide med representant(er) fra SNO. Tor Øystein

Olsen vil da være faglig ansvarlig for at det arbeidet som evt. medarbeidere gjennomfører er

av tilstrekkelig god kvalitet, og ikke til skade for naturverdiene i reservatet. Eventuelle

utgifter til medarbeidere skal dekkes innenfor den totale rammen for prosjektet i 2016. Arbeid

gjennomført av SNO dekkes av Miljødirektoratet.

Skifte av personell til å foreta ruteanalyser kan bare skje ved sykdom og etter avtale med

miljøvernavdelingen. Ved behov for skifte av personell, skal Tor Øystein Olsen gi nødvendig

opplæring til nye personer slik at skiftet ikke skal innebære kvalitetsforringelse av

konsulenttjenesten eller forsinkelse iht. fremdriftsplan.

Oppdragstaker har anledning til å overføre skjøtselsdelen av oppdraget til personer han vet har

tilstrekkelig kompetanse. Oppdragstaker har ikke anledning til å overføre ruteanalysene til

andre eller benytte underleverandører uten forhåndsgodkjenning av miljøvernavdelingen.

Vi viser for øvrig til oppdatert notatet om rolle- og ansvarsfordeling mellom

miljøvernavdelingen og Tor Øystein Olsen fra 2015, og forutsetter at oppdraget gjennomføres

i tråd med dette.

***1.3 Kontakt- og samarbeidsspørsmål***

Prosjektleder hos miljøvernavdelingen er: Øystein Røsok

Prosjektansvarlig er: seksjonssjef Ellen Lien

***1.4 Varighet og fremdrift av prosjektet***

a) Oppdraget påbegynnes august eller september 2016

b) Skjøtselen for 2016 skal være ferdig innen 01.12.2016.

**2 Pris og betaling**

***2.1 Økonomisk ramme***

Oppdraget skal gjennomføres innenfor en totalramme på kr. 70 000,- eks. merverdiavgift.

Alle kostnader, inklusive reiseutgifter og rapportskriving er medregnet.

Utgifter i forbindelse med ekstra reiser pålagt i ettertid av miljøvernavdelingen i forbindelse

med dette oppdraget, dekkes etter statens satser.

***2.2 Betalingsvilkår***

Betaling skjer i henhold til faktura, ved fullført skjøtsel i 2016.

Faktura må inneholde nødvendig kontrollgrunnlag. Faktura for utbetalinger i 2016 må sendes

innen 01.12.2016

**3 Risiko**

OPPDRAGSTAKER har risiko for alle dokumenter, beskrivelser og instrukser dersom disse

skades eller ødelegges ved en tilfeldig begivenhet mens de befinner seg i hans varetekt og

utenfor Fylkesmannen i Oslo og Akershus lokaler.

**4 Godkjenning av resultatet - rettigheter**

***4.1 Sluttrapport***

Godkjenning innebærer at miljøvernavdelingen finner det resultat som fremkommer i form av

sluttrapport/årsrapport å være i samsvar med kontraktsvilkårene.

Rapportene skal leveres på elektronisk form til miljøvernavdelingen. Den skal lagres i Word

for PC på diskett eller CD-rom, eller sendes per e-post til miljøvernavdelingen.

Rapporten skal merkes unntatt offentlighet dersom den sendes via Fylkesmannens postmottak.

Oppdragstaker kan også legge ut rapporten, hvis den ønsker det, men ikke før den er endelig

godkjent av miljøvernavdelingen.

**5 Tilleggsfrister ved forsinkelser**

Dersom forsinkelser påløper må oppdragstaker da opplyse om når oppdraget kan forventes

gjennomført. Velger miljøvernavdelingen å få oppdraget gjennomført, har oppdragstaker frist

fram til det tidspunkt han har opplyst at oppdraget kan gjennomføres (tilleggsfrist).

Ved forespørsel om tilleggsfrist må miljøvernavdelingen gi sitt svar skriftlig. Dersom

miljøvernavdelingen ikke gir sitt svar innen 10 virkedager fra mottak av varsel om

forsinkelse, anses tilleggsfristen for akseptert.

Ved forsinkelse av oppdraget som skyldes miljøvernavdelingen eller som kan henføres til

force majeure, skal det avtales ny tidsplan for fremdrift av prosjektet. Dette gjøres ved å

opprette tilleggsavtale.

**6 Endringer/tillegg til avtalen**

Endringer i oppdragets innhold eller omfang må avtales særskilt. Som tillegg til denne avtalen

kan partene bli enige om nye oppdrag. Rammetall for tid og kostnader avtales i hvert tilfelle.

**7 Lovvalg**

Partenes rettigheter og plikter etter den inngåtte avtale bestemmes i sin helhet av norsk rett.

Denne kontrakt er utferdiget i 2 undertegnede eksemplarer.

..................den....... .....................den........

........................... ................................

For oppdragstaker For miljøvernavdelingen,

Fylkesmannen i Oslo og Akershus